Jānis Lūsis

Jānis Lūsis (19. mai 1939 Jelgava – 29. aprill 2020 Riia) oli Läti odaviskaja, võistlustel esindas ta Nõukogude Liitu. 

2014. aastal valiti Lūsis IAAFi kuulsuste halli. 

Jānis Lūsis võitis odaviskes pronksmedali 1964. aasta Tokyo olümpiamängudel, kuldmedali 1968. aasta México olümpiamängudel ja hõbemedali 1972. aasta Müncheni olümpiamängudel. 1976. aasta Montréali olümpiamängudel sai ta odaviskes 8. koha.

Ta tuli Euroopa meistriks aastatel 1962, 1966, 1969 ja 1971 ja Nõukogude Liidu meistriks aastail 1962–1966, 1968–1973 ja 1976.

Püstitas kaks maailmarekordit:
TulemusAegKoht91.9823. juuni 1968Saarijärvi linn93.807. juuli 1972Stockholm

Tema abikaasa on 1960. aasta olümpiavõitja odaviskes Elvīra Ozoliņa. Poeg Voldemārs Lūsis on samuti odaviskaja, ta esindas Lätit 2000. ja 2004. aasta olümpiamängudel.

Kategooria:Läti odaviskajad
Kategooria:Nõukogude Liidu odaviskajad
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:Ordeni "Austuse märk" kavalerid
Kategooria:Sündinud 1939
Kategooria:Surnud 2020